ddrg/super_eurlex huggingface dataset:
(48)

paskolos paramos prašymas turėtų būti pagrįstas didesniais finansiniais poreikiais, susijusiais su papildomomis į ekonomikos gaivinimo ir atsparumo didinimo planą įtrauktomis reformomis ir investicijomis, visų pirma svarbiomis žaliajai ir skaitmeninei pertvarkai, ir didesnėmis ekonomikos gaivinimo ir atsparumo didinimo plano išlaidomis nei didžiausias finansinis įnašas, skirtas suteikiant negrąžintiną įnašą. Turėtų būti galima paskolos paramos prašymą pateikti kartu su ekonomikos gaivinimo ir atsparumo didinimo planu. Jei paskolos paramos prašymas pateikiamas kitu metu, prie jo turėtų būti pridėtas patikslintas ekonomikos gaivinimo ir atsparumo didinimo planas su papildomomis tarpinėmis reikšmėmis ir siektinomis reikšmėmis. Siekiant užtikrinti, kad ištekliai būtų teikiami laikotarpio pradžioje, valstybės narės turėtų pateikti paskolos paramos prašymus ne vėliau kaip 2023 m. rugpjūčio 31 d. Siekiant patikimo finansų valdymo, bendra pagal šį reglamentą suteiktų visos paskolų paramos suma turėtų būti apribota. Be to, didžiausia kiekvienai valstybei teikiamos paskolos suma neturėtų viršyti 6,8 proc. jos 2019 m. bendrųjų nacionalinių pajamų (BNP) Eurostato 2020 m. gegužės mėn. duomenimis. Jei leidžia turimi ištekliai, išskirtinėmis aplinkybėmis turėtų būti galima apribotą sumą padidinti. Dėl tų pačių patikimo finansų valdymo priežasčių turėtų būti galima paskolas išmokėti dalimis pagal pasiektus rezultatus. Komisija turėtų per du mėnesius įvertinti paskolos paramos prašymą. Komisijos pasiūlymo pagrindu Taryba turėtų galėti patvirtinti tą įvertinimą kvalifikuota balsų dauguma, priimdama įgyvendinimo sprendimą; šį sprendimą Taryba turėtų siekti priimti per keturias savaites nuo to Komisijos pasiūlymo priėmimo dienos.
b)

tokioms vakcinoms gaminti naudojamų veikliųjų medžiagų, įskaitant motininių ir darbinių ląstelių bankus, kurių KN kodai šiuo metu yra ex 2933 99 80, ex 2934 99 90, ex 3002 90 90 ir ex 3504 00 90.
(4)

Europos maisto saugos tarnyba (toliau – Tarnyba) 2018 m. birželio 13 d. (2) ir 2021 m. sausio 27 d. (3) priimtose nuomonėse padarė išvadą, kad siūlomomis naudojimo sąlygomis amproliumo hidrochloridas (COXAM) nedaro nepageidaujamo poveikio gyvūnų sveikatai ir aplinkai. Ji taip pat padarė išvadą, kad priedas turėtų būti laikomas kvėpavimo takus ir odą jautrinti galinčia medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad dėl pateiktų nepakankamų duomenų ji negali nepriklausomai įvertinti visų su šiuo prašymu susijusių duomenų, todėl negali padaryti išvados dėl priedo saugos vartotojui. Be to, ji padarė išvadą, kad priedu veiksmingai kontroliuojama mėsinių viščiukų kokcidiozė ir kad ši išvada taikoma ir dedeklinėms vištaitėms. Tarnyba taip pat padarė išvadą, kad reikėtų parengti Eimeria spp. atsparumo stebėsenos po pateikimo rinkai planą. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
(77)

Savo pastabose dėl pirminio faktų atskleidimo „Sveza“ grupė teigė, kad nėra pagrindinio apskaitos principo, pagal kurį Komisija galėtų nepaisyti kai kurių duomenų, gautų iš audituotų finansinių ataskaitų. Be to, dividendai buvo išmokėti per pirmąjį 2020 m. pusmetį ir atitiko nuo 2019 m. gruodžio 31 d. uždirbtą pelną, todėl šalis turėjo teisę apie juos pranešti per tiriamąjį laikotarpį.
f)

naujausios vertinimo ataskaitos, kurią parengė akreditavimo įstaiga arba, atitinkamais atvejais, kompetentinga institucija, kopija, kurioje pateikiami kontrolės institucijos ar kontrolės įstaigos veiklos reguliaraus vertinimo vietoje, priežiūros ir daugiamečio pakartotinio vertinimo rezultatai trečiojoje valstybėje arba trečiosiose valstybėse, kuriose ji buvo pripažinta. Toje vertinimo ataskaitoje patvirtinama, kad buvo tinkamai įvertintas kontrolės institucijos arba kontrolės įstaigos sugebėjimas įvykdyti jai taikomas su Komisijos pripažinimu susijusias sąlygas, ir tai, kad ji veiksmingai įgyvendino savo veiklą pagal tas sąlygas. Be to, vertinimo ataskaitoje turi būti įrodytas ir patvirtintas b ir c punktuose nurodytų gamybos standartų ir kontrolės priemonių lygiavertiškumas;
(2)

Registruotinas produktas (toliau – nagrinėjamasis produktas) – tam tikros Kinijos Liaudies Respublikos (toliau – Kinija arba nagrinėjamoji šalis) kilmės geležinės arba plieninės tvirtinimo detalės, išskyrus pagamintas iš nerūdijančio plieno, t. y. medsraigčiai (išskyrus stambiuosius medsraigčius su briaunotomis galvutėmis), savisriegiai, kiti sraigtai ir varžtai su galvutėmis (su veržlėmis ir poveržlėmis arba be jų, tačiau išskyrus sraigtus ir varžtus, skirtus geležinkelio bėgių konstrukcijų sudedamosioms dalims tvirtinti) ir poveržlės. Šis produktas šiuo metu klasifikuojamas priskiriant KN kodus 7318 12 90, 7318 14 91, 7318 14 99, 7318 15 58, 7318 15 68, 7318 15 82, 7318 15 88, ex 7318 15 95 (TARIC kodus 7318159519 ir 7318159589), ex 7318 21 00 (TARIC kodus 7318210031, 7318210039, 7318210095 ir 7318210098) ir ex 7318 22 00 (TARIC kodus 7318220031, 7318220039, 7318220095 ir 7318220098). Šie KN ir TARIC kodai pateikiami tik kaip informacija.
BENDROJI INFORMACIJA Pareiga atskleisti grynuosius pinigus atvykstant į ES arba išvykstant iš jos – ES pinigų plovimo prevencijos ir kovos su teroristų finansavimu strategijos dalis. Jeigu į ES įvežama arba iš jos išvežama 10 000 EUR arba didesnės vertės nelydimų grynųjų pinigų suma (arba atitinkama suma kitomis valiutomis), turi būti užpildyta grynųjų pinigų atskleidimo deklaracijos forma ir valstybės narės, per kurią grynieji pinigai įvežami į ES arba iš jos išvežami, kompetentingos institucijos reikalauja, kad grynųjų pinigų siuntėjas, gavėjas arba jų atstovas, priklausomai nuo konkretaus atvejo, per nustatytą 30 dienų terminą pateiktų grynųjų pinigų atskleidimo deklaraciją (Europos Parlamento ir Tarybos reglamento (ES) 2018/1672 4 straipsnis). Jeigu grynųjų pinigų atskleidimo deklaracija per 30 dienų nepateikiama arba jei pateikiama neteisinga arba neišsami informacija arba nesudaroma galimybė atlikti grynųjų pinigų tikrinimą, laikoma, kad deklarantas neįvykdė savo pareigos ir jam pagal nacionalinės teisės aktus gali būti taikomos sankcijos. Informaciją ir asmens duomenis registruoja ir tvarko kompetentingos institucijos ir jie pagal Reglamento (ES) 2018/1672 9 straipsnį pateikiami finansinės žvalgybos padaliniui (FŽP). To reglamento 10 ir 11 straipsniuose nurodytais atvejais duomenys taip pat bus pateikti juose nurodytoms institucijoms. Valstybės narės, kurioje pateikiama atskleidimo deklaracija, kompetentingos institucijos veikia kaip gautų asmens duomenų valdytojos ir pagal Reglamento (ES) 2018/1672 13 straipsnį surinktus asmens duomenis kaip nustatyta saugo 5 metus. Asmens duomenys tvarkomi tik nusikalstamos veiklos prevencijos ir kovos su ja tikslais. Išsami informacija, įskaitant informaciją apie jūsų teises, pateikiama pridedamame pareiškime apie privatumo apsaugą / žr. nuorodą į internetu pateikiamą informaciją apie valstybės narės duomenų apsaugą. VARTOJAMŲ TERMINŲ PAAIŠKINIMAI PAGAL REGLAMENTĄ 2018/1672 Valiuta – banknotai ir monetos, kurie yra apyvartoje kaip atsiskaitymo priemonė arba kurie buvo apyvartoje kaip atsiskaitymo priemonė ir kuriuos dar galima iškeisti finansų įstaigose arba centriniuose bankuose į banknotus ir monetas, kurie yra apyvartoje kaip atsiskaitymo priemonė. Turėtojo apyvarčiosios priemonės – kitos nei valiuta priemonės, kurių turėtojai, pateikę priemones, turi teisę reikalauti finansinės sumos be asmens tapatybę patvirtinančio dokumento arba dokumento, patvirtinančio, kad jie turi teisę gauti tą sumą. Tos priemonės yra: a) kelionės čekiai [ir] b) pareikštinės formos čekiai, paprastieji vekseliai arba piniginės perlaidos, pasirašyti, bet be gavėjo vardo ir pavardės (pavadinimo), perleidžiami be apribojimų, skirti fiktyviam gavėjui arba kitokios formos čekiai, paprastieji vekseliai arba piniginės perlaidos, pagal kuriuos teisė į juose nurodytas sumas perleidžiama juos pateikus. Labai likvidus vertės neprarandantis turtas: a) monetos, kurias sudaro bent 90 % aukso [ir] b) lydiniai, pavyzdžiui, luitai, grynuoliai ar gabalai, kuriuos sudaro bent 99,5 % aukso.
(4)

Europos maisto saugos tarnyba (toliau – Tarnyba) 2020 m. liepos 1 d. nuomonėje (2) padarė išvadą, kad siūlomomis naudojimo sąlygomis iš Komagataella phaffii DSM 32159 gaunamos fumonizino esterazės preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad priedas nėra toksiškas įkvėpus, o poveikis per kvėpavimo takus, tikėtina, yra nedidelis, tačiau negalima atmesti jautrinimo per kvėpavimo takus rizikos galimybės. Priedas nedirgina odos ir akių ir nelaikomas odą jautrinančia medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad nagrinėjamasis preparatas gali ardyti fumonizinus fermentuotuose pašaruose (kuriuose fumonizinų kiekis neviršija Sąjungoje taikomų ribų), tačiau tik silosuose, o ne kituose fermentuotuose pašaruose. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
(4)

Europos bendrijos ir Norvegijos Karalystės susitarimu pasikeičiant laiškais dėl Europos ekonominės bendrijos ir Norvegijos Karalystės dvišalio laisvosios prekybos susitarimo 2 protokolo (6) (toliau – Susitarimas pasikeičiant laiškais) laikinai sustabdomas bemuitis režimas, pagal 2 protokolą taikomas prekėms, kurių KN kodai yra 2202 10 00 (vandenys, įskaitant mineralinius ir gazuotuosius vandenis, į kuriuos pridėta cukraus ar kitų saldiklių arba aromatinių medžiagų), ir ex 2202 90 10 (kiti nealkoholiniai gėrimai, į kuriuos pridėta cukraus), pakeistas KN kodais 2202 10 00, ex 2202 91 00 ir ex 2202 99; Pagal šį susitarimą pasikeičiant laiškais tas Norvegijos kilmės prekes importuoti be muito leidžiama tik neviršijant neapmuitinamos kvotos. Už neapmuitinamą kvotą viršijantį importą turi būti mokamas muitas;
(4)

iš įvairių kategorijų sudėtinių produktų, kuriems taikomi Deleguotojo reglamento (ES) 2019/625 12 straipsnio 2 dalies a–c punktai, sudėtiniai produktai, kuriems taikomas to deleguotojo reglamento 12 straipsnio 2 dalies c punktas, kelia mažiausią riziką. Be to, nuo Deleguotojo reglamento (ES) 2019/625 taikymo pradžios dienos pastebėta ir oficialios kontrolės informacijos valdymo sistemoje vykdant sienų kontrolę užregistruota mažai pažeidimų, susijusių su tos kategorijos sudėtiniais produktais. Siekiant užtikrinti, kad valstybėms narėms tenkanti administracinė našta būtų proporcinga į Sąjungą įvežamų prekių keliamai rizikai, tikslinga sumažinti tos kategorijos sudėtinių produktų fizinių patikrinimų bazinį dažnumą iki 5 proc.;
1)

V priedas iš dalies keičiamas taip: a) 1 dalyje Jungtinei Karalystei skirtame įraše po GB-2.19 zonai skirtos eilutės įrašomos šios GB-2.20, GB-2.21 ir GB-2.22 zonoms skirtos eilutės: „GB Jungtinė Karalystė GB-2.20 Veisliniai naminiai paukščiai, išskyrus beketerius, ir produkciniai naminiai paukščiai, išskyrus beketerius BPP N, P1 2021 11 12 Veisliniai beketeriai paukščiai ir produkciniai beketeriai paukščiai BPR N, P1 2021 11 12 Skerstini naminiai paukščiai, išskyrus beketerius SP N, P1 2021 11 12 Skerstini beketeriai paukščiai SR N, P1 2021 11 12 Vienadieniai paukščiukai, išskyrus beketerius DOC N, P1 2021 11 12 Vienadieniai beketeriai paukščiukai DOR N, P1 2021 11 12 Mažiau nei 20 naminių paukščių, išskyrus beketerius POU-LT20 N, P1 2021 11 12 Naminių paukščių, išskyrus beketerius, periniai kiaušiniai HEP N, P1 2021 11 12 Beketerių paukščių periniai kiaušiniai HER N, P1 2021 11 12 Mažiau nei 20 naminių paukščių, išskyrus beketerius HE-LT20 N, P1 2021 11 12 GB-2.21 Veisliniai naminiai paukščiai, išskyrus beketerius, ir produkciniai naminiai paukščiai, išskyrus beketerius BPP N, P1 2021 11 14 Veisliniai beketeriai paukščiai ir produkciniai beketeriai paukščiai BPR N, P1 2021 11 14 Skerstini naminiai paukščiai, išskyrus beketerius SP N, P1 2021 11 14 Skerstini beketeriai paukščiai SR N, P1 2021 11 14 Vienadieniai paukščiukai, išskyrus beketerius DOC N, P1 2021 11 14 Vienadieniai beketeriai paukščiukai DOR N, P1 2021 11 14 Mažiau nei 20 naminių paukščių, išskyrus beketerius POU-LT20 N, P1 2021 11 14 Naminių paukščių, išskyrus beketerius, periniai kiaušiniai HEP N, P1 2021 11 14 Beketerių paukščių periniai kiaušiniai HER N, P1 2021 11 14 Mažiau nei 20 naminių paukščių, išskyrus beketerius HE-LT20 N, P1 2021 11 14 GB-2.22 Veisliniai naminiai paukščiai, išskyrus beketerius, ir produkciniai naminiai paukščiai, išskyrus beketerius BPP N, P1 2021 11 14 Veisliniai beketeriai paukščiai ir produkciniai beketeriai paukščiai BPR N, P1 2021 11 14 Skerstini naminiai paukščiai, išskyrus beketerius SP N, P1 2021 11 14 Skerstini beketeriai paukščiai SR N, P1 2021 11 14 Vienadieniai paukščiukai, išskyrus beketerius DOC N, P1 2021 11 14 Vienadieniai beketeriai paukščiukai DOR N, P1 2021 11 14 Mažiau nei 20 naminių paukščių, išskyrus beketerius POU-LT20 N, P1 2021 11 14 Naminių paukščių, išskyrus beketerius, periniai kiaušiniai HEP N, P1 2021 11 14 Beketerių paukščių periniai kiaušiniai HER N, P1 2021 11 14 Mažiau nei 20 naminių paukščių, išskyrus beketerius HE-LT20 N, P1 2021 11 14“ b) 2 dalyje Jungtinei Karalystei skirtame įraše po GB-2.19 zonos aprašymo įrašomi šie GB-2.20, GB-2.21 ir GB-2.22 zonų aprašymai: „Jungtinė Karalystė GB-2.20 Netoli Pajūrio Frintono, Tendringe, Esekse, Anglijoje: 10 km spindulio teritorija, kurios centrinio taško koordinatės pagal WGS84 yra N51.84 ir W1.22 GB-2.21 Netoli Liming Baro, Hambletone, Šiaurės Jorkšyre, Anglijoje: 10 km spindulio teritorija, kurios centrinio taško koordinatės pagal WGS84 yra N54.30 ir W1.50 GB-2.22 Netoli Salviko, Fylde, Lankašyre, Anglijoje: 10 km spindulio teritorija, kurios centrinio taško koordinatės pagal WGS84 yra N53.79 ir W2.80“
(8)

Deleguotojo reglamento (ES) 2020/688 101 straipsnyje nustatytos laukinių sausumos gyvūnų perkėlimo iš jų buveinės į kitoje valstybėje narėje esančią buveinę ar ūkį sąlygos. Tame straipsnyje nustatytos taisyklės taikomos visų rūšių sausumos gyvūnams. Tačiau Deleguotojo reglamento (ES) 2020/688 101 straipsnio 4 dalies c punkte ir 5 dalyje nustatyti gyvūnų sveikatos reikalavimai yra konkretesni ir aktualūs tik tam tikrų rūšių gyvūnams, todėl turėtų būti taikomi tik jiems. Todėl būtina iš dalies pakeisti Deleguotąjį reglamentą (ES) 2020/688 ir patikslinti, kad to deleguotojo reglamento 101 straipsnio 4 dalies c punktas ir 5 dalis taikomi tik laukiniams gyvūnams, kurie priklauso rūšims, įtrauktoms į sąrašą dėl kiekvienos konkrečios ligos pagal Komisijos įgyvendinimo reglamentą (ES) 2018/1882 (5);
2)

III priedas iš dalies keičiamas taip: a) 98 įrašas pakeičiamas taip: Nuorodos numeris Medžiagos identifikacija Apribojimai Naudojimo sąlygų bei įspėjimų formuluotė Cheminis pavadinimas (INN) Bendrųjų ingredientų glosarijaus pavadinimas CAS numeris EB numeris Gaminių rūšis, kūno dalys Didžiausia koncentracija gatavame preparate Kita a b c d e f g h i „98 2-hidroksi-benzenkarboksirūgštis (1) Salicylic acid 69–72–7 200–712–3 a) Nuplaunami plaukų priežiūros gaminiai b) Kiti gaminiai, išskyrus kūno losjonus, akių šešėlius, blakstienų tušą, akių kontūro apvadą, lūpų dažus ir rutulinius dezodorantus c) Kūno losjonai, akių šešėliai, blakstienų tušas, akių kontūro apvadas, lūpų dažai ir rutuliniai dezodorantai a) 3,0 % b) 2,0 % c) 0,5 % a) b) c) Nenaudoti gaminiuose, skirtuose vaikams iki 3 metų. Nenaudoti priemonėse, kurios įkvėptos gali daryti poveikį galutinio naudotojo plaučiams. Nenaudoti burnos priežiūros gaminiuose. Kitais tikslais nei sustabdyti mikroorganizmų dauginimąsi tokiuose gaminiuose. Šis tikslas turi būti akivaizdžiai matomas iš gaminių pateikimo. Šios koncentracijos vertės apima bet kokį salicilo rūgšties naudojimą. a) b) c) Nenaudoti vaikams iki 3 metų amžiaus (2) b) įterpiamas šis įrašas: Nuorodos numeris Medžiagos identifikacija Apribojimai Naudojimo sąlygų bei įspėjimų formuluotė Cheminis pavadinimas (INN) Bendrųjų ingredientų glosarijaus pavadinimas CAS numeris EB numeris Gaminių rūšis, kūno dalys Didžiausia koncentracija gatavame preparate Kita a b c d e f g h i „x Miltelių pavidalo titano dioksidas, kurio sudėtyje yra ne mažiau kaip 1 % dalelių, kurių aerodinaminis skersmuo ≤ 10 μm Titanium Dioxide 13463–67–7/1317–70–0/1317–80–2 236–675–5/215–280–1/215–282–2 a) Birių miltelių pavidalo veido priežiūros gaminiai b) Aerozoliniai plaukų priežiūros gaminiai c) Kiti gaminiai a) 25 %; b) 1,4 % visiems vartotojams ir 1,1 % profesionalams a) b) Tik pigmentinio pavidalo (c) Nenaudoti priemonėse, kurios įkvėptos gali daryti poveikį galutinio naudotojo plaučiams“;
5)

45 straipsnis iš dalies keičiamas taip: a) 1 dalis papildoma šia pastraipa: „Įgyvendinimo reglamento (ES) 2017/892 16 ir 17 straipsniuose ir to reglamento IV ir V prieduose nurodytų nemokamai paskirstyti skirtų pašalintų perdirbtų vaisių ir daržovių vežimo, rūšiavimo ir pakavimo išlaidų suma, pridedama prie didžiausios paramos už pašalinimą iš rinkos, nurodytos šioje dalyje ir šio straipsnio 2 dalyje, sumos, neviršija vidutinės atitinkamo perdirbto produkto paėmimo iš gamintojų organizacijos arba perdirbėjo rinkos kainos per pastaruosius trejus metus.“; b) 2 dalis pakeičiama taip: „2. Konkrečios gamintojų organizacijos konkretaus produkto pašalinimo iš rinkos dalis atitinkamais metais: a) neviršija 10 % tos gamintojų organizacijos per ankstesnius trejus metus parduotos produkcijos vidutinio kiekio ir b) iš viso, procentinių dydžių suma per tris iš eilės einančius metus neviršija 15, kai pridedama pagal a punktą apskaičiuota einamųjų metų dalis ir dvejų ankstesnių metų iš rinkos pašalintų produktų dalys, apskaičiuotos remiantis atitinkamu tos gamintojų organizacijos per tuos dvejus ankstesnius metus parduotos produkcijos kiekiu. Jei informacijos apie vienų ar visų praėjusių metų parduotos produkcijos kiekį nėra, naudojamas parduodamos produkcijos, kuriai gamintojų organizacija buvo pripažinta, kiekis. Tačiau į tą procentinę dalį neįtraukiami produktai, kurie iš rinkos pašalinami vienu iš būdų, nurodytų Reglamento (ES) Nr. 1308/2013 34 straipsnio 4 dalyje, arba bet kuriuo kitu valstybių narių pagal šio reglamento 46 straipsnio 2 dalį patvirtintu būdu.“;
(9)

pirmiau minėtame rekomendaciniame dokumente Tarnyba paaiškino, kad, remiantis šio vertinimo teisiniu pagrindu, maisto medžiagos šaltinio saugos vertinime neatsižvelgiama į pačios maisto medžiagos mitybinės ar fiziologinės funkcijos arba saugos vertinimą. Tačiau Tarnyba paaiškino, kad jeigu siūloma paskirtis ir koncentracijos vertės atitiktų tos maisto medžiagos LPD, saugos vertinime ji į tai atsižvelgtų. Tarnyba mokslinėje nuomonėje dėl magnio citrato malato biologinio įsisavinamumo pažymėjo, kad jeigu panaudojus siūlomą didžiausią magnio citrato malato koncentracijos vertę, buvo viršyta maisto papilduose ar vandenyje esančio arba į maistą ir gėrimus pridedamo magnio LPD (250 mg per parą). Direktyvoje 2002/46/EB nustatyta, kad per didelis suvartojamų vitaminų ir mineralinių medžiagų kiekis gali būti žalingas, todėl būtina nustatyti atitinkamas didžiausias saugias jų koncentracijos maisto papilduose vertes. Nustatant didžiausią koncentracijos vertę, turėtų būti atsižvelgiama į vitaminų ar mineralinių medžiagų LPD, kuri nustatyta remiantis moksliniu rizikos įvertinimu, pagrįstu visuotinai pripažintais mokslo duomenimis, bei į šių maistinių medžiagų įsisavinimą iš įprastinio raciono. Reikia pažymėti, kad 2001 m. Maisto mokslinis komitetas (9) nustatė magnio LPD pagal nedidelį, trumpalaikį, lengvai praeinantį vidurius laisvinantį poveikį, prie kurio organizmas per kelias paras gali lengvai prisitaikyti. Remiantis visuotinai pripažintais mokslo duomenimis, maisto papildams gaminti panaudoto ir suvartoto magnio neigiamas poveikis, apie kurį buvo pranešta, nėra laikomas tokiu stipriu, kad reikėtų nustatyti didžiausią saugią magnio citrato malato koncentraciją esant siūlomoms koncentracijos maisto papilduose vertėms. Tačiau ši nuostata galėtų būti peržiūrėta, jeigu būtų gauta mokslinės informacijos, kuri įrodytų, kad reikia nustatyti suderintą didžiausią saugią magnio koncentraciją. Be to, kol tokie apribojimai nėra nustatyti ES lygmeniu, remiantis Direktyvos 2002/46/EB 5 straipsnyje nustatytais kriterijais gali būti taikomos nacionalinės taisyklės dėl maisto papildams gaminti naudojamo magnio;
(3)

laikydamasi Reglamento (ES) 2018/841 8 straipsnio 6 dalyje nurodyto reikalavimo ir per derybas dėl to reglamento prisiimto įsipareigojimo, išdėstyto Europos Parlamentui skirtame pareiškime dėl ekspertų dalyvavimo, 2018 m. spalio 30 d. Komisija sudarė Komisijos ekspertų grupę (2) (toliau – ekspertų grupė), kurios užduotis – padėti Komisijai atlikti techninį įvertinimą. Ekspertų grupę, be kita ko, sudarė valstybių narių paskirti ekspertai ir individualiai paskirti asmenys, veikiantys nepriklausomai viešojo intereso labui, mokslo tiriamųjų ir nevyriausybinių organizacijų atstovai ir suinteresuotieji subjektai;
(47)

siekiant sustiprinti patirties neturinčių investuotojų apsaugą, būtina numatyti apmąstymo laikotarpį, per kurį būsimas patirties neturintis investuotojas galėtų atšaukti pasiūlymą investuoti arba pareikštą susidomėjimą konkrečiu sutelktinio finansavimo pasiūlymu, nepateikdamas priežasties ir be jokių sankcijų. Tai būtina siekiant išvengti situacijos, kai būsimas patirties neturintis investuotojas, priimdamas sutelktinio finansavimo pasiūlymą, taip pat priima ofertą sudaryti teisiškai privalomą sutartį be galimybės per atitinkamą laikotarpį atšaukti savo susidomėjimą. Apmąstymo laikotarpis nėra būtinas, kai būsimas patirties neturintis investuotojas gali pareikšti susidomėjimą konkrečiu sutelktinio finansavimo pasiūlymu kartu savęs nesusaistydamas sutartimi, išskyrus atvejus, kai toks pasiūlymas investuoti pateikiamas ar toks susidomėjimas pareiškiamas prieš pat numatomą paskutinę pasiūlymų pateikimo dieną arba prieš pat dieną, kurią pasiekiamas norimas finansavimo tikslas. Sutelktinio finansavimo paslaugų teikėjai turėtų užtikrinti, kad, kol nepasibaigia apmąstymo laikotarpis, iš investuotojo nebūtų imami jokie pinigai ir nereikalaujama jokių pervedimų projekto savininkui;
(3)

Su galimu priemonių vengimu susijęs produktas – Kinijos Liaudies Respublikos kilmės aliuminio folija, kurios storis ne mažesnis kaip 0,008 mm, bet ne didesnis kaip 0,018 mm, be pagrindo, valcuota, bet toliau neapdorota, suvyniota į ritinius, kurių plotis ne didesnis kaip 650 mm, o svoris didesnis kaip 10 kg, kurios KN kodas Komisijos įgyvendinimo reglamento (ES) 2015/2384 (2) įsigaliojimo dieną – ex 7607 11 19 (TARIC kodas 7607111910), aliuminio folija, kurios storis ne mažesnis kaip 0,007 mm, bet mažesnis kaip 0,008 mm, suvyniota į bet kokio pločio ritinius, atkaitinta arba neatkaitinta, kurios KN kodas Komisijos įgyvedinimo reglamento (ES) 2017/271 (3) įsigaliojimo dieną – ex 7607 11 19 (TARIC kodas 7607111930), aliuminio folija, kurios storis ne mažesnis kaip 0,008 mm, bet ne didesnis kaip 0,018 mm, suvyniota į ritinius, kurių plotis didesnis kaip 650 mm, atkaitinta arba neatkaitinta, kurios KN kodas Įgyvendinimo reglamento (ES) 2017/271 įsigaliojimo dieną – ex 7607 11 19 (TARIC kodas 7607111940), aliuminio folija, kurios storis didesnis kaip 0,018 mm, bet mažesnis kaip 0,021 mm, suvyniota į bet kokio pločio ritinius, atkaitinta arba neatkaitinta, kurios KN kodas Reglamento (ES) 2017/271 įsigaliojimo dieną buvo ex 7607 11 19 (TARIC kodas 7607111950) ir aliuminio folija, kurios storis ne mažesnis kaip 0,021 mm, bet ne didesnis kaip 0,045 mm, bent dviejų sluoksnių, suvyniota į bet kokio pločio ritinius, atkaitinta arba neatkaitinta, kurios KN kodas Įgyvendinimo reglamento (ES) 2017/271 įsigaliojimo dieną buvo ex 7607 11 90 (TARIC kodai 7607119045 ir 7607119080) (toliau – nagrinėjamasis produktas). Šiam produktui taikomos šiuo metu galiojančios priemonės.